Amelia – Educata
LEEF DIT. BLOEMFONTEIN.
GENIET PRIVAAT STUDENTELEWE IN ONS DAMESKOSHUIS
Dit is vir ons 'n groot voorreg om Amelia Privaat Dameskoshuis aan jou bekend te stel. Amelia is in 2011 gestig en is genoem na Amelia Earhart, wat bekendheid verwerf het as die eerste vroulike vlieënier wat met 'n solovlug oor die Atlantiese oseaan gevlieg het en so aan die wêreld gewys het dat enigiets moontlik is.
Die kern van ons koshuis is integriteit en trots, daarom streef ons na eenheid en liefde onder mekaar. Elke dame word met respek behandel en dis vir ons 'n prioriteit dat jy so gou as moontlik sal tuis voel in jou nuwe huis, 'n balans sal handhaaf tussen akademie, sport en sosiale aktiwiteite, en dat jy sal inskakel by alles wat ons hier bied.
Ons fokus op die volledige studente-ondervinding en wil hê ons studente moet kampus- en koshuisaktiwiteite beleef en terdeë geniet.
Die Educata Groep glo dat reëls en dissipline deel is van gesonde koshuis- en studentelewe, dog is daar genoeg ruimte om jou individualiteit uit te leef en te groei as persoon. Ons bestuur het jare lange ondervinding in die bestuur van privaat buite-kampus-koshuise. Ons is daartoe verbind om te verseker dat ons inwoners die waardes van Amelia handhaaf, en om te verseker dat daar geen ontwrigting gedurende die akademiese jaar is nie.
Ons visie is dat ons studente gebalanseerd sal wees oor die hele spektrum van die lewe: akademie, sport, kultuur en gesonde geestelike lewenstyl en jou studies binne die voorgeskrewe tyd afhandel, sonder om op die lekker van student-wees uit te mis.
Die koshuis het sy eie wapen, leuse en kleure en daar word verwag dat inwoners dit met trots sal dra tydens voorgeskrewe tye.
Die koshuis is ongeveer 150 m suid van die Universiteit van die Vrystaat en so te sê langs die Fakulteit Geneeskunde geleë. Oop en onderdakparkering is beskikbaar (senior dames kry voorkeur vir onderdak).
Amelia is 'n moderne sesverdiepinggebou en ontwerp as 'n leef-en-leer-fasiliteit. Alle wooneenhede (klusters) is op vloere 1 tot 5 geleë, met ses wooneenhede per vloer. Jy het 'n keuse van twee soorte kamers: privaat enkelkamer met en suite-badkamer in 'n sesbed-wooneenheid of privaat enkelkamer in 'n agtbedwooneenheid met gedeelde badkamers (twee storte, twee toilette en vier wasbakke per wooneenheid).
Elke slaapkamer is toegerus met die volgende: enkelbed, roomkleur gordyn, ingeboude lessenaar met 'n stoel, ingeboude boekrak en klerekas.
Alle wooneenhede het 'n gemeenskaplike kombuis en ontspanningsarea en die gemeenskaplike areas word een keer per week skoongemaak. Daar is koopkragmeters in elke wooneenheid, en studente kan tussen R100-R200 per student per maand vir elektrisiteit begroot. Water is ingesluit by die huur.
Ontspanningsareas is op die grond- en 6de vloer. Die 6de vloer huisves ook 'n eetsaal waar verskillende opsies voorafbespreekte etes beskikbaar is, asook braaigeriewe en die waskamer. Die gimnasium op die 6de vloer sal in 2020 voltooi wees.
SIEN VLOER PLANNE
Die veiligheid van ons Amelia-damestudente is top prioriteit en daarom het ons die volgende veiligheidsmaatreëls in plek:
24-uur-bemande sekuriteit met gewapende reaksie
Verskeie biometriese toegangspunte na die perseel vir inwoners
Motorhekbeheer deur slimfoon-toepassing
Voltydse inwonende hoof
Gaste moet by die sekuriteit aanmeld
Slegs inwoners se voertuie word op die perseel toegelaat
2022 AANSOEKE NOU OOP
VOORAFBESPREEKTE ETES *
* Bykomende Kostes Betaalbaar
Akademie kom eerste, maar ons moedig al ons inwoners aan om sover moontlik deel te neem aan alle aktiwiteite op kampus. Koshuisgees en samehorigheid is egter baie belangrik vir ons en dit lei tot ontwikkeling van volkome menswees.
SOSIALE AKTIWITEITE OP DIE KAMPUS:
Jaarlikse Flugtag (Bou van kas karre)
Informele en formele huisgeleenthede
Amelia Week (seniors en eerstejaars)
Lily Week (eerstejaars)
FASILITEITSBESTUURDER / INWONENDE HOOF AMELIA
Tel: 064 621 9199
Tel: 076 596 3275
Tel: 072 607 8466
HK JOOL / ONDERPRIMARIA
Tel: 072 586 3529
Tel: 082 724 0269
Tel: 082 624 0605
Tel: 083 649 1551
1. HOE DOEN EK AANSOEK?
Voltooi die elektroniese vorm op die webblad en klik stuur. Marissa sal u tipies binne 24hr antwoord en deur die aansoekproses bystaan.
2. WAT IS INGESLUIT EN UITGESLUIT BY DIE HUUR?
Weeklikse skoonmaak van gemeenskaplike areas (addisionele koste vir eenslaapkamer woonstelle)
DSTV in gazelle en braai areas
Elektrisiteit – maandelikse beperkte bedrag
Elektrisitiet addisioneel tot die maandelikse voorsiene bedrag. Voorafbetaalde elektrisiteitsmeters in alle klusters
Wasgoed – per bondel of vooruit betaalbaar per maand, kwartaal, semester of jaar.
Parkering – oop of onderdak
3. KAMER EN WOONEENHEDE/KLUSTERS IS SEMI-GEMEUBILEERD, WAT SLUIT DIT IN?
Enkelbed en matras met spasie vir stoor onder die bed
Waterdigte mattress beskermer – Voorsien by aankoms en verpligtend om te alle tye te gebruik. Indien u die een deur Educata voorsien verloor, kan u een aankoom by die Fasiliteitskantoor, Block B L1-04
Twee ingeboude boekrakke
Ingeboude dubbeldeur-dakhoogte kas
Aangesien die wooneenhede (klusters) selfsorg is, word studente herinner om die volgende saam te bring:
Yskas, mikrogolfoond, ketel, rooster – Ons beveel aan dat jy wag tot ná jou aankoms voordat jy enige van hierdie items koop. Of probeer met klustermaats praat voor jy intrek om te vermy dat daar te veel van sekere items is.
Een klein slot
Beddegoed, insluitend laken, kombers/duvet, duvetoortreksel, kussing, kussingsloop
Verpligtende waterdigte beskermende onderlaken vir matras – Koste ingesluit by die besprekingsfooi
Studente kan ekstra meubels saambring, byvoorbeeld 'n sitkamerstel of studeerstoel. Dit word egter aanbeveel om eers met jou klustermaats te praat ('n Whatsapp-groep sal vir elke kluster opgestel word sodra die klusterplasings afgehandel is) of jy kan wag tot ná jou aankoms voordat jy dit koop.
4. KAN EK MY KAMER OF KLUSTERMAAT/S KIES?
Die geboue is volgens die leef-en-leer-konsep ontwerp om 'n leer-vriendelike omgewing te skep. Die kamerplasing word daarom gemaak met inagneming van studierigtings, akademiese jaar en persoonlikheidseienskappe.
Jy kan egter kies as daar een of meer persone is met wie jy wil deel wat ook aansoek gedoen het by jou koshuis. Dui jou versoek om te deel duidelik bo-aan die aansoekvorm aan. Die bestuur sal hul bes doen om hierdie versoeke te akkommodeer as dit betyds ontvang word.
Jy kan ook gedurende die eerste maand ná jou aankoms kamers/klusters ruil. GEEN skuif/ruil mag plaasvind alvorens die bestuur in kennis gestel is en jy 'n kamerruil-vorm ingevul het nie. Hierdie vorms moet selfs ingevul word indien jy net na 'n ander kamer in dieselfde kluster trek. Enige skuif of veranderings sonder die bestuur se vooraf geskrewe toestemming sal lei tot 'n R500-boete vir elke betrokke party. Studente wat hul verblyf hernu kan hul kamer vir die volgende jaar kies.
5. IS DAAR MANS EN VROUENS IN DIESELFDE GEBOU?
Daar is twee sesverdiepinggeboue op die perseel, Blok A en Blok B.
Amelia Dameskoshuis – Blok A is 'n privaat koshuis vir slegs damestudente
Bell – Blok B huisves Veritas Mans Annex, Educata privaat dames en mans studente asook spelers van die amptelike Toyota Cheetah Rugby Akademie
Let wel, klusters is slegs vir mans of vroue en geen gemengde mans en vrouens klusters nie.
6. HOE VER IS DIE VERBLYF VAN DIE UV-KAMPUS AF?
Ongeveer 170 m van die universiteit se draaihek en 350 m van die universiteitshospitaal.
7. HOE VER IS DIE NAASTE SUPERMARK?
8. IS DIE GEBOU VEILIG?
Die veiligheid van ons studente is top prioriteit. Die perseel is beveilig met elektriese omheining, dit word deurgaans gemonitor met behulp van geslotekringtelevisiekameras, toegang word net verkry deur biometriese lesers of die slimfoontoepassing, en elke eenheid/kluster, kamer en kas kan gesluit word. Daar is ook 24/7-veiligheidswagte wat deurgaans die perseel patrolleer en hulle is in verbinding met gewapende reaksie.
9. VERSEKER JULLE MY BESITTINGS?
Nee. Soos by universiteitskoshuise en enige ander privaat verblyf, is studente verantwoordelik vir hul eie persoonlike besittings.
10. HOEVEEL IS DIE DEPOSITO EN BESPREKINGSFOOI?
Verwys na die Pryslys – jaarliks opgedateer
Let wel, die deposito moenie verwar word met die nie-terugbetaalbare besprekings-/aansoekfooi wat jou aansoek moet vergesel nie.
11. HOE KRY EK MY DEPOSITO TERUG?
Dit word van studente verwag om aan die einde van hul huurperiode, hul kluster en kamer in dieselfde toestand te laat as wat hulle dit ontvang het. Jy moet aan die einde van jou huurperiode 'n uitgangsinspeksie bespreek met 'n verteenwoordiger by die fasiliteitskantoor. Die inspeksie moet op die dag wat jy uittrek gedoen word en die bespreking moet minstens een week voor jou vertrekdatum gemaak word. Let asseblief op, jou kamer moet opgepak en skoon wees vir die inspeksie en jy moet die inspeksie bywoon. Jou deposito of 'n deel daarvan (indien daar enige skade is wat afgetrek moet word) sal teen 31 Januarie van die volgende jaar terugbetaal word. Geen deposito sal terugbetaal word indien die korrekte uitgangsprosedure nie gevolg is nie.
12. WAT GEBEUR AS EK WIL KANSELLEER?
Stuur geskrewe kennis van 20 werksdae na blocka@fttbloem.co.za . Die kansellasie bedrag word soos volg gereken: volle huurbedrag betaalbaar tot aan die einde van die 20-werksdae skriftelike kennisgewingtydperk, plus 75% van die balans van die kontrakwaarde vir die volledige kontraktydperk.
13. SAL DIT VIR MY NODIG WEES OM ADDISIONELE KRAG PER MAAND AAN TE KOOP?
Dit hang af hoeveel jy gebruik , die maandelikse bedrag deur FTT voorsien is genoegsaam, maar dit mag nodig wees om addisionele krag aan te koop waar gebruik minder konserwatiewe is.
14. HOE WERK DIE WASGOEDGERIEWE?
Die wasgoedgeriewe word beman en ons bied 'n volledige was-droog-en-vou-diens. Daar is verskeie betaalopsies beskikbaar, byvoorbeeld per bondel, per maand, per semester of per jaar. Een spesifieke dag per week sal aan jou geallokeer word vir jou wasgoed. Waspoeier en wasgoedversagmiddel word verskaf. Indien jy voorkeur vir spesifieke wasmiddels het, kan jy jou eie voorsien. Jou klere moet duidelik gemerk wees en in 'n duidelik gemerkte wasgoedmandjie ingehandig word wat 24 uur later afgehaal kan word. Koeponne (tokens) kan tussen 8:00 en 16:00 op weeksdae by die fasiliteitskantoor, Block B L1-4, gekoop word, indien jy verkies om per bondel te betaal.
15. IS DAAR 'N DRUKKER BESKIKBAAR?
Drukwerk kan tussen 8:00 en 16:00 op weeksdae by die fasiliteitskantoor gedoen word. Pryse is beskikbaar op aanvraag.
16. HOE WERK DIE WI-FI?
Gratis onbeperkte WiFi. Elke kluster is toegerus met sy eie versender (router).
17. MET WIE PRAAT EK OOR MY REKENING?
Fasiliteitskantoor, B L1-04
Tel: 051 436 1621
Sel: 064 621 9199
Ezeth Jooste en Hester Potgieter
Facility Office, B L1-04
Sel: 063 830 6857
Bell (Block B)
Cell: 063 830 6857
Maandag tot Vrydag 08:00 tot 17:00
18. MET WIE MOET EK PRAAT AS IETS IN MY KAMER / KLUSTER AANDAG NODIG HET?
Stuur asseblief enige onderhoudsverwante e-posse na
maintenancea@fttbloem.co.za (Amelia-koshuis en Amelia Annex)
maintenanceb@fttbloem.co.za (Bell: Veritas Annex en Educata Privaat Akkommodasie)
Merk die e-pos-onderwerpreël duidelik met JOU VAN, naam, kluster en kamernommer. Gee ook 'n kort beskrywing van die probleem in die e-pos.
NOODGEVALLE TYDENS KANTOORURE: Ma-Vr 08:00 tot 17:00
Kantoorbestuurder, Fasiliteitskantoor, B L1-03
051 436 1621
Sel: 066 019 2293
Kontak asseblief jou hoofstudent, klusterleier of vloerleier wat dan die toepaslike persoon/persone sal kontak. Maak altyd seker jy het hierdie nommers op jou selfoon.
Alternatiewelik kan jy ook by die Inwonende Hoof/sekuriteit aanmeld.
19. MET WIE PRAAT EK AS EK 'N PERSOONLIKE OF AKADEMIESE PROBLEEM HET?
Met die inwonende hoof, fasiliteitsbestuurder, jou hoofstudent, die primaria of jou tutor by jou privaat studente-organisasie (PSO). Alle eerstejaars kry 'n mentor (senior koshuisstudent) wat hulle help met registrasie, akademiese probleme of enige ander vrae.
20. WANNEER WORD DIE EENHEDE SKOONGEMAAK?
Een keer per week op 'n spesifieke dag vir 'n spesifieke vloer. Die skedule sal op die kennisgewingbord op elke vloer wees asook by die fasiliteitskantoor.
21. HOE RAAK EK BETROKKE BY KAMPUSAKTIWITEITE?
Vra jou hoofstudent of mentor om jou te help. Hulle sal al die nodige inligting kan voorsien met betrekking tot kampusaktiwiteite.
22. HOE WEET EK WIE MY HOOFSTUDENT IS?
Elke vloer het 'n hoofstudent en die besonderhede is op die kennisgewingbord van daardie vloer asook by die fasiliteitskantoor.
23. DIE KLUSTERS IS SELFSORG, MAAR IS DAAR ANDER OPSIES?
Ja, ons het 'n eetsaal op die sesde vloer en 'n eksterne spysenieringsmaatskappy lewer voorafbespreekte etes by die perseel. Hierdie diens word nie deur ons bestuur nie; jy kan die spysenier direk kontak en sy sal die verskillende opsies verduidelik:
Ete van die dag
084 614 7974
24. KAN EK ENIGE IETS TEEN MY KAMER EN LEEFAREA SE MURE PLAK?
Jy mag niks aan enige van die mure/deure in jou kamer of êrens anders in jou kluster aanbring sonder die geskrewe toestemming van die bestuur nie.
25. IS DAAR GENOEG PARKERING?
Daar is baie oop- en onderdak-parkering beskikbaar, maar die aanvraag is uiters hoog. Senior studente en studente wat hernu kry voorkeur. Die jaarlikse fooi is vooruit betaalbaar en parkering word op 'n eerste-kom-eerste-gehelp-basis geallokeer nadat jou volledige aansoek en betaling vir die jaar ontvang is. As jy nie betyds aansoek doen vir parkering nie, sal ons moontlik nie vir jou 'n parkeerplek kan gee nie.
26. KAN MY GASTE/OUERS BINNE DIE PERSEEL PARKEER?
Nee, jy kan slegs met jou eie motor by die parkering inkom as jy geregistreer is vir parkering en toegangsmagtiging ontvang het op die parkeringsgroep. Toegang word aangemeld op die groep en jy word nie toegelaat om vir iemand anders oop te maak nie. Dit is dalk ongerieflik, maar die stelsel is daar om die veiligheid van studente te verseker.
27. NEEM DIE KOSHUISE DEEL AAN KAMPUSAKTIWITEITE?
Amelia en Veritas neem deel aan spansporte.
28. MOET EK MY KAMER/KLUSTER GEDURENDE VAKANSIES VERLAAT/ONTRUIM?
Arndt 6 (Annex) Eenslaapkamer woonstelle: Geen ontruiming nodig indien u reeds geregistreer (hernuwings dokumentasie en eerste betaling) in plek is vir die volgende akademiese jaar.
Amelia klusters: Alle besittings moet verwyder word vir die Desember/Januarie-vakansie, aangesien onderhoud of herstelwerk en deeglike skoonmaak in hierdie tyd gedoen word. As jy jou besittings oor die Desember/Januarie-vakansie wil agterlaat, moet jy reeds geregistreer wees (hernuwingskontrak volledig geteken en eerste betaling vir die daaropvolgende akademiese jaar ontvang), anders neem ons aan jy kom nie terug nie en jou besitting sal verwyder word.
As jy wel hernu moet alle los items weggepak word, yskaste leeg, skoongemaak en afgeskakel wees en alle bederfbare items uit jou kamer / kluster verwyder word. Dieselfde geld ook in die Junie-vakansie as jy nie in die kluster gaan bly gedurende die resesperiode nie. As daar dringende instandhouding gedoen moet word tydens 'n vakansie/reses, sal jy voor die tyd in kennis gestel word sodat bestuur hierdie werk kan doen.
Ons kan stoorplek voorsien vir sommige van jou besittings (geen waardevolle artikels) slegs as dit in bokse/kratte gepak is en duidelik gemerk is. Vir studente wat ver woon, sal 'n spesiale vergunning gemaak word, maar jy moet toestemming vra alvorens jy jou besittings agterlaat.
29. MAG EK BLY VIR LANGNAWEKE EN VAKANSIES?
Ja, jy mag. Reëlings moet vooraf getref word met die inwonende hoof.
30. VOORSIEN JULLE VERVOER NA DIE LUGHAWE EN BUSHALTES?
Nee, ons voorsien nie vervoer nie, maar studente reël dit gewoonlik onder mekaar.
31. MAG EK 'N VERWARMER IN MY KAMER HÊ?
Slegs olieverwarmers word toegelaat. GEEN OOP ELEMENT VERWARMERS NIE. As jy 'n verwarmer in jou kamer het en jou klustermaats het nie, sal jy proporsioneel meer tot die koopkrag van die eenheid moet bydra.